**Mwaitin te bwana, karawatan riki anga n rinerine: Manga rinanoan rineaia kain te baba n tararua ibukin reirei | Rongorongo ibukia tan mwakuri**

**E aera ngkai ti kainnanoi am kaoti iango rikaki?**

Ti kainnanoa am ibuobuoki ibukin katamaroan rineakia kain te baba n taraua ibukia kura ao reirei bwa ena mwakuri ibukimi.

E rangi ni kakawaki tabeia kain te baba n tararua ibukia kura ao taian reirei ibukin kareken te rabakau ao mweraoia ataein te reirei/akonga. Ana rineia aia tia tei karo ni kabane, tan mwakuri n te reirei ao ataein te ririki 9 ni waerake nakon te baba n tararua ibukia aia kura ke aia reirei.

E rangi ni kakawaki bwa barongan te rinerine e na mwakuri raoi ibukia ni kabane tan rinerine ao aonon te reirei. Ti nanokawaki bwa ti ataia ae tiaki ti te arona aroia n tai nako ibukina bwa:

* A kakaokoro mwaitia tan roko n rinerine n taian reirei aika a kakaokoro;
* Barongan te rinerine ae ngkai tao ea tia ni karika katinanikuaia tabeman ake a kan riki bwa tan tei nakon taian baba n tararua n reirei; ao
* Tabeman ataein te reirei a namakina ae e aki tau bwanaia ni karinrakeia n ana babaire te reirei.

Ti tangiria riki karo, tan mwakuri, ao ataein te reirei bwa ana kona n rineia kain te baba n tararua n reirei. Ara kataninga bwa iango aika a kaieieaki ibukin te bitaki ma katamaroa ao kabwarabwara akana inano ana kabebetea aron irakin te rinerine irouia aomata nako. Tao e na buoka naba te baba n tararua ngkana a katitaboa taraia kain aia tim ma taraia ataein aia reirei ao aonon aia reirei.

**Ni buokira ni karaoi moti ibukin taian katamaroa ibukin rineaia kain te baba n tararua n reirei, ti bubuti bwa kam na wareki ara iango aika ti kaeiei ibukin te bitaki ao ni kaekai titiraki akana inano.**

***Te bitaki ae e kakawaki ae e kaieieaki: kura ao reirei bwa ana karaoi tabeua ke ni kabane aia rinerine ni kabonganai rabakau aika a bou (electronically) n te bwabwaro ke hui ke n te kawai ae a kamanenaki ngkai***

N te tai aio, ngkana e boo tain rinean te tia tei ibukia tan mwakuri, tao ana roko iroum kauring ke ko kona n nori taian katanoata ni katekeaki n am reirei, are e na tuangko aron ao tain rinean te tia tei ibukia tan mwakuri.

Tiaki iangoa kanakoan te kawai n rinerine ae ngkai. Ma ti iangoia bwa kura ao reirei ana karaoi tabeua ke ni kabane aia rinerine ni **kabonganai rabakau aika a bou ke n taian bwabwaro (hui)** . N te kawai aei, reirei ana kona n rinei kawai n rinerine ake a mwakuri raoi ibukia aia tia mwakuri.

|  |
| --- |
| Titiraki 1: E mwakuri te kawai ibukin rineaia kain te baba n tararua n te reirei are e kabonganaki ngkai nakoim? Ngkana eng, n te kawai ra? Ngkana tiaki, tera ae e aki mwakuri ibukim?Titiraki 2: Tina kanga ni karekei kawai aika ana mwakuri raoi riki ibukia I Māori, kain te betebeke, Motirim (Muslim), kain Atia, taan birimai ibukin kanganga i abaia, taan uke-aba ibukin kakaean te kabwaia, ao koraki ake a mwauku? |

Kabonganan rabakau aika a bou ibukin te rinerine

Ti katautaua bwa kura ao reirei ana karaoi aia rinerine ni kabonganai rabakau aika a bou. Te bwai ae e nanonaki ikai bwa kura ao reirei ana kona ni kabonganai e-meeri, apps ao uebutiaiti (website) ni karaoi tabeua ke ni kabane aia rinerine.

|  |
| --- |
| Titiraki 3a: N am iango rana rakan tamaroa aika ana reke man kabonganan rabakau aika a bou ibukin te rinerine? Titiraki 3b: N am iango rana kanganga aika ana kona n reke man kabonganan rabaku aika a bou ibukin te rinerine?Titiraki 3c: Tera ae e na kona ni karaoia te reirei ni kamanoi ao ni kawakini muin am beba n rinerine? |

Te rinerine n te bwabwaro (hui)

Ti iangoaia naba bwa kura/taian reirei ana kona ni kabongana te hui/bwabwaro ibukin karaoan aia rinerine. Are nanona bwa kura ao reirei ana kona n boa te bwabwaro (hui) are e na kaineti raoi ma rikiaia/anuaia (kaupapa) ke aia katei (tikanga).

|  |
| --- |
| Titiraki 4a: N am iango rana tamaroan aika a kona n reke man te rinerine ake a karaoaki n te bwabwaro/hui?Titiraki 4b: N am iango rana kanganga aika ana kona n reke man kabonganan taian hui/bwabwaro ibukin te rinerine? |

***Te bitaki ae e kaieieaki: Maroro ni kaetieti ma tan mwakuri***

Ibukin rinean kawain te rinerine are e na mwakuri raoi ibukia aomata ni kabane, ti iangoia bwa ana riai kain te baba n tararua ni karaoi maroro ni kaetieti ma kain aono n aia reirei (ni ikotaki ma karo ao baronga), ataein te reirei (ririki 9 ni waerake), ao tan mwakuri bwa ana kanga ni karaoa aia rinerine ibukia kain te baba n tararua.

|  |
| --- |
| Titiraki 5: N am iango, e riai te reirei n maroro ni kaetieti ma tan rinerine ao kain aono n aia reirei ibukin aia kawai n rinerine are a nano ia? Ngkana eng, ibukin tera? Ngkana tiaki, e aera ngkai tiaki? |

***Kauarerekean te tai ibukin rineaia tan onomwi ibukia tan mwakuri***

N te tai aio, ao bon 63 te bong ae a anganaki tan rinerine ibukin rineakia tan tei ibukia tan mwakuri ni ikotaki ma tan onomwi. Ti ataia bwa tabeua baba n tararua a tangiria bwa ana kona ni kabaitia riki te rinerine ibukin kanoan mwawa ibukia tan mwakuri nakon are e a tia ni baireaki ao n tei iaon te karentare. Ngaia ae, ti iangoia bwa e na kateaki te taibora ibukin te namwakaina ae bou ae e na kamanaki riki taina ibukin rineaia tan onomwi ibukia tan mwakuri.

|  |
| --- |
| Titiraki 6: Ko kukurei n te iango are e na kateaki ibukin te namwakina ae na kamanaki riki taina ibukin rineaia tan tei n onomwi ibukia tan mwakuri? Ngkana eng, ibukin tera? Ngkana tiaki, e aera ngkai tiaki? |

***Te bitaki ae e kaieieaki: Kaboauan kawai aika a riai ni karaoaki ibukin kateirakeaia ao rineaia kain te baba n tararua***

N tabetai tabeman kain te baba n tararua a bon kateirakeaki naba ke a tebenako mai i muin te rinerine. Te tua ae ngkai e karinani kainibaire aika ana riai n rinanoaki ngkana e karaoaki aei.

Kainibaire aikai a rangi ni bongata taia, ao ti taku bwa a riai ni kabouaki n te aro are ngkana a manga rineaki ke a kateirakeaki riki tabeman, ao e riai te baba n tararua n iangoi baike a kabaeaki iai ian te Tiriti o Waitangi (Treaty of Waitangi) are e na katitaboa taran aia tiim ma taraia aia whanau/utu ma kain aia aono n aia reirei. N aron aei, tao ana kabouaki kainibaire ni katerea raoi, are ena kabanei anga ma kawai ake e konai ni karaoi te baba n tararua ni kaota tabena ibukia:

* Ataein te reirei ake I-Māori ao kain te aono n aia reirei I-Māori ni ikotaki ma aia kainga (iwi) ao aia tautaeka inanoa n aia baronga (hapū);
* Ataein te reirei ake a mwauku ao aonon reirei ni mwauku; ao
* Aine ke mwane, aroia ni kaitatan ao ni kareke-tangira ataein te reirei n aia reirei ke n aia aono n aia reirei.

|  |
| --- |
| Titiraki 7: Ko kukurei bwa ana kabouaki kainibaire ibukin kateirakeaia ao rineaia kain te baba n tararua n te aro aei? Ngkana eng, ibukin tera? Ngkana tiaki, e aera ngkai tiaki? |

**Bitaki riki tabeua aika a kaieieaki**

Ti iangoi bitaki tabeua, ni ikotaki ma te kamatata iaon mwawa ake aki teimaan, karaoan bitaki ibukin kakorakoraia riki ataei n te reirei n iri rinerine ao ni karini bwanaia, ao tabeua riki bitaki aika uarereke ibukin kabutiraoan te mwakuri. Ko kona ni wareki riki bitaki aika a kaieieaki [ikai](https://conversation.education.govt.nz/conversations/education-and-training-amendment-bill/proposed-changes-to-school-board-elections/).

**Ko na kanga ni karina bwanam**

Karinrin ni katamaroa ibukin kataunaari aikai ana in n 16 bongin Tuun. Ibukin am karirin ni katamaroa ko kona n nakon [Education Consultation](https://consultation.education.govt.nz/education/more-choices-more-voices-rethinking-school-board-e/), e-meeri nakon legislation.consultation@education.govt.nz ke koroboki nakon:

Education Consultation

Ministry of Education

PO Box 1666

Wellington 6140

Taiaoka ma uringnga are am karinrin tao ena kona ni kaotinakoaki ian te oin tua are te Official Information Act.